মধ্যপ্ৰদেশৰ মৰেনাত আয়োজিত এখন কৃষি মেলাত এটা ম'হ মেলাত উপস্থিত হোৱা কৃষকসকলৰ বাবে হৈ পৰিছে আকৰ্ষণৰ কেন্দ্ৰবিন্দু । কাৰণ এই ম'হটো নোট প্ৰিণ্টিং কৰা মেচিনতকৈ কোনো গুণেই কম নহয়।কাৰণ এই ম'হটোৰ যোগেদি প্ৰতিমাহে মালিকে উপাৰ্জন কৰে ১২ লাখ টকা পৰ্যন্ত ।
১১ নৱেম্বৰৰ পৰা মৰেনাত আয়োজন কৰা হৈছে তিনিদিনীয়া কৃষি মেলাৰ । তিনিদিনীয়া এই কৃষি মেলাত অংশগ্ৰহণৰ বাবে দেশৰ বিভিন্ন প্ৰান্তৰ পৰা কৃষকসকলৰ আগমন ঘটিছে। এই কৃষকসকলৰ ভিতৰত উপস্থিত আছে হাৰিয়ানাৰ কৃষক নবীন সিঙক যি লগত লৈ আহিছে এটা ম'হ। এই ম'হটোৰ নাম গোলু-২। এই গোলু২ নামৰ ম'হটোৰ বাবেই নবীন সিঙো সমগ্ৰ মেলাত আটাইতকৈ চৰ্চিত কৃষক হিচাপে পৰিগণিত হৈছে।
কৃষক নবীনে জানিবলৈ দিয়া মতে তেওঁ নিজৰ ম'হটোৰ খাদ্য-পানীয়ৰ বিশেষ যত্ন লয়। প্ৰতিদিনে ম'হৰ খাদ্যৰ নামত তেওঁৰ খৰচ হয় প্ৰায় দহ হাজাৰ টকা । গোলুৱে ১ দিনত আধা লিটাৰ দেশী ঘিউ খায়। ইয়াৰ উপৰিও প্ৰায় ২০ লিটাৰ গাখীৰও খায়। ইয়াৰ লগতে শুকান ফল-মূলো খুৱোৱা হয় গোলুক ।লগতে খাদ্য হজম কৰিবলৈও দিয়া হয় ঔষধো। মুঠতে প্ৰতিদিনে ম'হৰ খাদ্যৰ নামত প্ৰায় দহ হাজাৰ টকা খৰচ হয় নবীনৰ।
নবীনে কয় যে তেওঁৰ ম'হটোৱে প্ৰতিমাহে উপাৰ্জন কৰে প্ৰায় ১২ লাখ টকা । নবীনে কয় যে গোলু-২ ৰ বীৰ্যৰ চাহিদা বহুত। এবাৰতে উলিওৱা বীৰ্যৰ পৰা প্ৰায় ২০০০ ইউনিট বীৰ্য্য প্ৰস্তুত কৰা হয় আৰু ইয়াৰ এটা ইউনিট বিক্ৰী হয় ৩০০ টকাত। মাহত ৪ বাৰ বীৰ্য আঁতৰোৱা হয়। এনেদৰে ৮০০০ ইউনিটৰ পৰা এমাহত উপাৰ্জন কৰা হয় প্ৰায় ১২ লাখ টকা ।
নবীনে নিজৰ এই ম'হটোক লৈ গৈছিল চিত্ৰকূট মেলালৈ। ইয়াত এজন খেতিয়কে ম'হটোৰ দাম দহ কোটি টকা বুলি কৈছিল, কিন্তু নবীনে দহ কোটি টকাতো বিক্ৰী কৰা নাছিল গোলুক। নবীনে কয় যে তেওঁ গোলুক বহুত ভাল পায় আৰু এতিয়া ম'হটোৱে ১২ বছৰত আৰু বহুত টকা উপাৰ্জন কৰিব।
১ ডিচেম্বৰৰ পৰা মুকলি হ'ব ডিজিটেল টকাৰ সেৱা, কিন্তু কি এই ডিজিটেল টকা জানেনে ? কেতিয়াৰ পৰা গুৱাহাটীত আৰম্ভ হ'ব ই-টকা !!
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
সন্তানৰ মাচুল আদায় দিবলৈ শাক-পাচলিৰ ব্যৱসায়ীৰ বাবে ধন ধাৰলৈ লৈছিল প্ৰখ্যাত সংগীতশিল্পী মুকেশে, কিদৰে তেওঁ যুঁজিছিল দাৰিদ্ৰ্যৰে ?
